**FITOSANITARNA INSPEKCIJA- Izvještaj za februar 2023**

**Unutrašnja kontola**

Fitosanitarni inspektori su u februaru vršili inspekcijski nadzor u oblasti zdravstvene zaštite bilja, nadzor u objektima za proizvodnju, promet i skladištenje sjemenskog i sadnog materijala poljoprivrednog bilja, u objektima za promet sredstava za ishranu i zaštitu bilja na veliko i malo, kao i nadzor upotrebe pesticida i đubriva na poljoprivrednim gazdinstvima upisanim u registar.

Cilj kontrola je provjera stepena ispunjenosti propisanih zahtjeva u skladu sa propisima iz oblasti zdravstvene zaštite bilja, sjemena i sadnog materijala, sredstava za zaštitu i ishranu bilja, bezbjednosti hrane i drugih zakona iz nadležnosti ove inspekcije.

U izvještajnom periodu nastavljene su kontrole u oblasti bezbjednosti hrane odnosno rezidua pesticida i drugih kontaminenata u hrani. Vršena je kontrola zdravstvenog stanja bilja, a naročito u skladištima sjemenskog i merkantilnog krompira u cilju utvrđivanja štetnih organizama: *Epitrix*, *Ralstonia solonace* arum., *Phytophtora spp*., *Xylella fastidiosa*, *Erwinia,* CTV virusa, vršena je i kontrola kvaliteta, sertifikacije i zdravstvenog stanja sjemenskog i sadnog materijala, kontrola propisanih uslova za rasadnike, kontrola objekata za promet pesticida i đubriva u pogledu ispunjenosti propisanih uslova, kontrola registrovanih sredstava za zaštitu i ishranu bilja, kontrola gotovih formulacija sredstava za zaštitu bilja u prometu, kontrola sredstava za ishranu bilja (KAN; NPK; UREA) na fizičko-hemijske osobine i radioaktivnost, kvaliteta sjemena (dinje, salate, peršuna, boba, luka, celera, mrkve, lubenice, graška, spanaća, boranije, cvekle) i sadnog materijala u prometu (uzorci: maline, kupine, loznih kalemova), kontrolu uslova u objektima za njihovo skladištenje i čuvanje, kao i rezidua pesticida i nitrata u voću i povrću.

U izvještajnom periodu u unutrašnjoj kontroli izvršeno je ukupno 71 inspekcijskih pregleda.

Broj inspekcijskih pregleda na osnovu:

* zakona o zdravstvenoj zaštiti bilja: 13 pregleda;
* zakona o sadnom materijalu: 9 pregleda;
* zakona o sjemenskom materijalu: 14 pregleda;
* zakona o sredstvima za ishranu bilja: 11 pregleda;
* zakona o sredstvima za zaštitu bilja: 14 pregleda; i
* zakon o bezbjednosti hrane: 10 pregleda.

Tokom navedenih inspekcijskih kontrola fitosanitarnih inspektora uzeta su 20 uzoraka.

**Kontrola uvoza**

Fitosanitarni inspektori su u februaru vršili kontrolu uvoza hrane biljnog porijekla (voće, povrće, žitarice i ostala hrana biljnog porijekla koja je podvrgnuta jednostavnom procesu prerade mljevenjem, sušenjem i sl.), hrane neživotinjskog porijekla koja podliježe pojačanim službenim kontrolama na mjestima unošenja i hrane za životinje biljnog porijekla, sjemena i sadnog materijala, sredstava za zaštitu i ishranu bilja, kao i bilja, biljnih proizvoda i objekata pod nadzorom sa aspekta zdravstvene zaštite.

Fitosanitarna inspekcija je u februaru izvršila pregled ukupno 1291 pošiljki (uvoz/izvoz) i to:

* 990 pošiljki pri uvozu;
* 52 pošiljki u provozu;
* 31 pošiljka za reexport;
* 174 pošiljki za izvoz; i
* 28 ovjera carinskih deklaracija.

Izdato je i 16 rješenja o zabrani i uništenju i to o: vraćanju 8 pošiljki i 8 pošiljki za uništenje.

Ukupno je uzeto 298 uzoraka pri uvozu od čega je za 11 uzoraka laboratorijski utvrđeno da ne odgovaraju propisanim zahtjevima.

Osim uzorkovanja prilikom uvoza vršene su i dodatne kontrole sadnog materijala primjenom brzih testova na: *Phytophtora ramorum*, *Xylella fastidiosa, Ralstonia solanacearum, Erwinia amilovora, Phitophtora sp., GMO* svi su bili negativni*.*

Zbog utvrđenih neusaglašenosti sa propisanim zahtjevima sprječeno je stavljanje na tržište 41.579,00 kg proizvoda, đubriva u ukupnoj količini od 9.000,00 kg, 14 drvenih paleta i 6 komada ukrasnih sadnica iz uvoza i to:

**zabranjen je uvoz**:

* 1 pošiljka NPK 12:12:17 u količini od 9.000,00 kg, 1 pošiljka merkantilnog krompira u količini od 6.820,00 kg, 1 pošiljka jagode u količini od 510,00 kg, 1 pošiljka klementine u količini od 4.912,00 kg, 1 pošiljka limuna u količini od 10.350,00 kg, 1 pošiljka sjeckanog peršuna u količini od 153,00 kg, 1 pošiljka urme u količini od 10.224,00 kg, 1 pošiljka povrća u količini od 4.400,00 kg;

**uništeno je:**

* 1 pošiljka paradajza u količini od 1.120,00 kg, 1 pošiljka sjemenskog krompira u količini od 1.250,00 kg, 1 pošiljka integralnog brašna od prosa u količini od 540,00 kg, 1 pošiljka *Strelitzia reginae* u količini od 5 komada, 1 pošiljka kukuruznog brašna u količini od 600,00 kg, 1 pošiljka *Criptomeria japonica* u količini od 1 komada, 1 pošiljka kruške u količini od 700,00 kg, 1 pošiljka drvenih paleta u količini od 14 komada;

U februaru mjesecu, ukupno je uzorkovano 25,00 % pošiljki iz uvoza.

**Nebezbjedne uništene/odbijene pošiljke**

|  |  |  |  |  |  |  |  |
| --- | --- | --- | --- | --- | --- | --- | --- |
| **Br.** | **Datum** | **Proizvod** | **Količina**  **(kg)** | **Neusaglašenost** | **Razlog** | **MDK**  **utvrđena** | **MDK**  **propisana** |
|  | 01.02.2023. | NPK 12:12:17 | 9.000,00 | aktivna materija | MgO | 0.22 | 2 |
|  | 03.03.2023. | jagoda | 510,00 | rezidue pesticida | tebuconazol | 0.09 | 0.02 |
|  | 03.02.2023. | klementina | 4.912,00 | rezidue pesticida | chlorpzrifos methyl | 0.062 | 0.01 |
|  | 06.02.2023. | limun | 10.350,00 | rezidue pesticida | dicofol | 0.08 | 0.002 |
|  | 08.02.2023. | paradajz | 1.120,00 | rezidue pesticida | chlorathalomil | 0.032 | 0.01 |
|  | 10.02.2023. | sjemenski krompir | 1.250,00 | kvalitet | sadržaj fusarium spp. | 1.97 | 0.5 |
|  | 10.02.2023. | merkantilni krompir | 6.820,00 | kvalitet | kvalitet | / | / |
|  | 10.02.2023. | sjeckani peršun | 153,00 | kvalitet | sadržaj pepela | / | / |
|  | 13.02.2023. | urme | 10.224,00 | mikrobiologija | prisustvo plijesni | m-100; M-1000 | 9000 |
|  | 14.02.2023. | integralno brašno od prosa | 540,00 | deklaracija | deklaracija | / | / |
|  | 16.02.2023. | Strelitzia reginae | 5 kom | dokumentacija | dokumentacije | / | / |
|  | 22.02.2023. | povrće | 4.400,00 | dokumentacija | dokumentacija | / | / |
|  | 23.02.2023. | kukuruzno brašno | 600,00 | kvalitet | povećan sadržaj masti | 4.7 | 3 |
|  | 27.02.2023. | Criptomeria japonica | 1 kom | kvalitet | kvalitet | / | / |
|  | 27.02.2023. | kruška | 700,00 | rezidue pesticida | difluorbenzuron | 0.038 | 0.01 |
|  | 27.02.2023. | drvene palete | 14 kom | neobilježene | neobilježene | / | / |

**Kontrola izvoza**

Fitosanitarna inspekcija je pri izvozu izvršila pregled 205 pošiljki i izdala: 174 fitosertifikata za izvoz: pečurke; voća: brašna; ljekovitog bilja; rezane drvene građe i hrane za životinje i 31 fitosertifikata za reexport.

Fitosanitarni inspektori su u izvještajnom periodu naplatili naknade u iznosu od 43.390,97€.